เพิ่งมากินที่ร้านนี้ครั้งแรกตามที่หาเจอจาก Wongnai นี่แหละ ร้านหาไม่ยากเท่าไหร่  ที่จอดรถสะดวกดี ตอนมาถึงกำลังหิวโซ ด้วยความอยากกินกุ้งเผา แต่พอเห็นเมนูทะเลเผา ด้วยความโลภ เอาอันนี้แหละ มาดูกันทีละเมนูเลยดีกว่า

จานแรกที่เสิร์ฟเป็นผัดผักรวม รสชาดน้ำผัดไม่เค็มเหมือนร้านอื่น ออกไปทางหวาน ใส่ผักหลายอย่าง ผัดมากำลังดี ผักไม่เหี่ยวเกินไป ใช้ได้เลย

ต่อมาเป็นปลาช่อนลุยสวน ที่ร้านนี้ทำแบบนึ่ง แต่ผ่าปลามาเลย พร้อมเอาก้างตรงกลางออกให้ คงกะให้กินสะดวก แต่มันไม่ใช่ กลายเป็นว่ามีก้างปลาแทรกอยู่ในทุกชิ้นเนื้อก็ว่าได้ เคยกินร้านอื่นเขาบั้งปลามาให้เฉย ๆ ยังรู้สึกว่ากินง่ายกว่านี้เลย จานนี้เลยไม่ค่อยปลื้ม น้ำจิ้มปลาก็คล้าย ๆ น้ำจิ้มแจ่วแต่ใส ๆ เป็นน้ำ ๆ หน่อย รสชาดใช้ได้

จานสุดท้ายคือรวมมิตรทะเลเผา ที่มีติหน่อยเดียวตรงปูเผา เนื้อปูแห้งติดเปลือก แกะยาก กินยาก ดึงออกมาเนื้อเป็นเส้น ๆ เหนียว ๆ เหมือนปูอัด ส่วนกุ้ง หอย ปลาหมึกเผามาแห้งดี น้ำจิ้มก็อร่อยค่ะ